Շարմազանովը եւ ՀՀԿ-ի` նրան ձայնակցող մյուս կարկառուները` Վահրամ Բաղդասարյան, Գագիկ Մելիքյան, Խոսրով Հարությունյան եւ այլք, համոզմունք են հայտնում, որ ապրիլի 9-ից հետո ընտրվելիք վարչապետի պաշտոնի համար Սերժ Սարգսյանից ավելի հարմար թեկնածու չկա: Նա, իբր, «անփոխարինելի» է, որի օրոք Հայաստանը «վերածվել է տարածաշրջանային գործոնի», մեծ փորձ, պետական մտածողություն ունեցող գործիչ է, իսկ բանակցելու արվեստին տիրապետելու հատկանիշով ուղղակի հավասարը չունի: Փույթ չէ, որ այդ բանակցությունների օգտակար գործողության գործակիցը զրոյական է: Շարմազանովը չի խորշում նույնիսկ զուգահեռներ անցկացնել Ուինսթոն Չերչիլի, գեներալ դը Գոլի եւ իր «շեֆի» միջեւ` փորձելով ապացուցել անապացուցելին` իբր Սարգսյանն ի վիճակի է կրկնել աշխարհահռչակ այդ գործիչների քաղաքական սխրանքները: